Olvasd el figyelmesen a következő szöveget!

…………………………………………………………………….

 Kirándulás közben gyakori látvány a fagyöngy. Aki megpillantja a fákon növő nagy gombócokat, szinte azonnal fölismeri, és rávágja a nevét. Azt viszont már kevesebben tudják, hogy fáinkon kétféle fagyönggyel találkozhatunk.

 A fehér fagyöngy nevét bogyói színéről kapta. Örökzöld növény, levelei télen is zöldek. A tölgyfa kivételével szinte minden fafajon képes tanyát verni. Leggyakrabban fűzfákon, akácfákon, nyírfákon és fenyőkön telepszik meg. Gömb alakú bokrait leginkább télen könnyű fölismerni. Fehér színű, ragadós nedvű bogyói emberre mérgezőek, de a madarak szívesen eszegetik.

 Az emberiség egyik legrégebbi gyógynövénye. Leveleiből és szárából már az ókorban is készítettek gyógyfőzetet. Különleges megjelenése és gyógyhatása miatt egyes népek szent növényként tisztelték, és varázserőt tulajdonítottak neki. Az ókori rómaiak azt tartották, hogy védelmet nyújt a gonosz szellemek és a villámcsapás ellen. Napjainkban sokan gyűjtik karácsony előtt a fehér fagyöngyöt, hogy ezzel díszítsék otthonukat.

 A fehér fagyöngyöt könnyű összetéveszteni a sárga fagyönggyel. Ez utóbbi rokonával ellentétben nem örökzöld, hanem lombhullató cserje. Gömb alakú, akár 150 centiméteresre is megnövő bokrai a tölgyfák koronájában nőnek. Apró sárga virágai számos rovar számára nyújtanak táplálékot, termését pedig több madárfaj is fogyasztja. Sárga bogyói egész télen át a tölgyerdő díszei.

 A fagyöngy élősködő növény. Nem a földön, hanem a fák lombjaiban telepszik meg, és gyökereit a fa törzsébe mélyeszti. Innen szívja föl a számára szükséges vizet és ásványi anyagokat.

 A bogyók ragadós húsát régen madarak befogására is használták. A bogyókból főzött ragaccsal bekent fadarabot hívták madárlépnek. Innen ered a lépre csal kifejezés is.

 Érdekes a fagyöngy szaporodása. Magjai sem vízben, sem földben nem csíráznak ki, csakis a fák ágain. Madarak hordják szét, és hullatják le a ragadós magvakat. A fák ágain megtapadt magokból fejlődik ki az új növény.

Oldd meg a következő feladatokat az olvasottak alapján!

1. Hol jelenhetett meg ez a szöveg? Húzd alá a megfelelő választ!

Mesegyűjteményben Természetbúvár újságban Vadászoknak szóló szakkönyvben

1. Húzd alá a szövegben, mire használják a fehér fagyöngyöt!
2. Válogasd szét a fehér és sárga fagyöngy jellemzőit! Írd a számokat az ábra megfelelő helyére!

1 örökzöld 2 gömb alakú cserje 3 lombhullató 4 sárga bogyók

5 mérgező 6 gyógynövény 7 ragadós bogyók 8 élősködő

fehér fagyöngy

sárga fagyöngy

1. Miért könnyű összetéveszteni a fehér és sárga fagyöngyöt?

 …………………………………………………………………………

1. A képen látható ital melyik fagyöngyből készült? Indokold is választásod!



………………………………………………………………………………………………………………………………………………………………

1. Fogalmazd meg, mit jelent az, hogy a fagyöngy élősködő növény?

………………………………………………………………………………………………………………………………………………………………

1. Állapítsd meg, hogy igazak vagy hamisak az állítások! Írd az I vagy a H betűt a mondatok mellé!

A fehér fagyöngy minden fán képes megtelepedni. …….

A sárga fagyöngy lombhullató. …….

Mindkét fagyöngy élősködő. …….

A fehér fagyöngy bogyóiból és leveleiből gyógyfőzetet készítenek. ……..

A fagyöngy magja csak vízben csírázik ki. ………

1. Mi a madárlép?

………………………………………………………………………………..

1. Mi a szerepe a madaraknak a fagyöngy szaporodásában?

………………………………………………………………………………..

1. Mi a haszna a sárga fagyöngynek?

…………………………………………………………………………………………………………………………

1. Adj címet a szövegnek!